লিলুয়া শুট-আউট কাণ্ডে বিহার থেকে গ্রেফতার অপরাধী

হাওড়া: ব্যবসায়ীকে লক্ষ করে গুলি (Shootout)। হাওড়ার (Howrah) লিলুয়ায় ঘটেছিল ভয়ানক ঘটনা। তবে গুলি চালিয়ে পার পেল না শুটার। ভিনরাজ্য থেকে গ্রেফতার (Arrested) এক অপরাধী। জানা গিয়েছে এই শুট-আউটের ঘটনায় জড়িত এক অপরাধীকে বিহারের (Bihar) বৈশালী থেকে গ্রেফতার করেছে পুলিশ। ধৃতের নাম ছোটেলাল রায়।

পুলিশ সূত্রে জানা গিয়েছে, গত ২২শে ফেব্রুয়ারি রাতে লিলুয়ার ব্যবসায়ী রাজেশ সিংকে গুলি চালিয়ে পালায় দুষ্কৃতীরা। ঘটনার তদন্তে নেমে পুলিশ জানতে পারে, রাজেশ সিংয়ের বিরুদ্ধে আগেও বেশ কয়েকটি ফৌজদারি মামলা ছিল। কলকাতা পুলিশের কমিশনার প্রবীণ কুমার ত্রিপাঠি জানিয়েছেন, ব্যবসায়িক শত্রুতা ও আর্থিক লেনদেন সংক্রান্ত বিবাদের জেরেই রাজেশ সিংকে খুনের পরিকল্পনা করা হয়েছিল।

আরও পড়ুন: হাইওয়েতে আগ্নেয়াস্ত্র সহ ধৃত ৩, মাঝরাতে বর্ধমানে হুলুস্থুল কাণ্ড

পুলিশের তদন্তে উঠে এসেছে, ঘটনার দিন চারজন দুষ্কৃতী দু’টি বাইকে করে এসেছিল। তাদের সুপারি দেওয়া হয়েছিল বলেই সন্দেহ করা হচ্ছে। ধৃত ছোটেলাল রায়কে হেফাজতে নিয়ে জিজ্ঞাসাবাদ চলছে। পাশাপাশি, বাকি অভিযুক্তদের সন্ধানে তল্লাশি চালাচ্ছে পুলিশ।